จะมีอาการแสดวออกมาอย่างไรหรอคะ ว่าเค้าใช้ยาในการรักษาผิดประเภท
สวัสดีค่ะ ในที่นี้น่าจะหมายถึงว่าได้ยารักษา bipolar มา แต่หากว่าจริงๆแล้วเป็นโรคซึมเศร้า จะทราบได้อย่างไร จะมีอาการแสดงออกมาอย่างไรโรคซึมเศร้าคือมีภาวะซึมเศร้า รู้สึกหดหู่ติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคมการรักษาคือการใช้ยาปรับสมดุลเคมีในสมองกลุ่มยาต้านเศร้า ซึ่งอาจจะเป็นยาคนละชนิดกับยาที่ใช้ควบคุมอารมณ์เปลี่ยนแปลงในโรคอารมณ์ 2 ขั้วหรือ bipolar หากได้ยาไม่ตรงกับโรค อาการที่เป็นอยู่ก็อาจจะไม่ดีขึ้นดังนั้นแนะนำสังเกตอาการตนเองอย่างใกล้ขิด ว่าหลังได้ยาแล้วดีขึ้นหรือไม่ ตอบสนองต่อยาอย่างไร และครั้งหน้าที่พบแพทย์ให้แจ้งให้แพทย์ทราบ เพื่ออาจจะต้องซักประวัติให้ได้การวินิจฉัยที่แน่นอนอีกครั้ง